Source: https://sportgalati.com/2020/01/csm-arcada-a-pierdut-mansa-tur-din-dubla-cu-galatasaray.html
Timestamp: 2020-02-17 06:50:29+00:00

Document:
CSM Arcada a pierdut manșa tur din dubla cu Galatasaray | Sport Galati
Acasă Volei CSM Arcada a pierdut manșa tur din dubla cu Galatasaray
CSM Arcada a pierdut manșa tur din dubla cu Galatasaray
sursa foto: Facebook/CSM Arcada Galați
Echipa masculină de volei CSM Arcada a pierdut manșa tur din faza optimilor de finală din Cupa CEV. Formația gălățeană a cedat cu socrul 0-3 jocul de la Istanbul cu Galatasaray.
Primul set a fost cedat de CSM Arcada în prelungiri, scor 24-26. Parțialul inaugural a fost echilibrat, cele două echipe au alternat la conducere, gălățenii au avut chiar o minge de set, scor 23-24, dar irosită. În al doilea parțial formația gălățeană a reușit să mențină echilibrul pe tabelă, 8-8, a condus la jumătatea setului cu două, sau chiar cu trei puncte, 15-17, 16-18, 18-21. Finalul de set le-a aparținut turcilor care au revenit de la 18-21 și au închis setul la 25-21. În setul trei Galatasaray s-a impus mult mai clar, 25-20. Pe tot parcursul secvenței de joc formația din Turcia s-a aflat la conducere, 8-4, 16-10, 21-16.
Niels Klapwijk a fost MVP-ul meciului cu 19 puncte. De la CSM Arcada s-au mai remarcat: Julian Bissette 10 puncte, Marian Bala 7 puncte și Krasimir Georgiev 6 puncte.
Miercuri, 12 februarie, de la ora 18.00, la Galați, este programată manșa retur. Pentru a obține calificarea în următoarea fază a competiției CSM Arcada trebuie să învingă de trei puncte, 3-0 sau 3-1, și apoi să câștige și setul de aur. Pentru formația gălățeană urmează jocul de pe terenul celor de la CSM Câmpia Turzii, sâmbătă, 1 februarie, de la ora 14.00.
Articolul precedentQuantum iernează la 3 puncte de podium, dar pe locul 8. ”Mi-aș dori să terminăm pe podium, dar nici locurile 4-5 nu ar fi un eșec”
Următorul articolAlex Ciobanu: ”Suntem o echipă de gălățeni”

References: CSM 

CSM 
 CSM 
 CSM 
 CSM 
 CSM 
 CSM